CELEX: 32018D0749
Language: hu
Date: 2018-05-18 00:00:00
Title: A Bizottság (EU) 2018/749 végrehajtási határozata (2018. május 18.) a többek között a mezőgazdasági nyersanyagok termesztéséből származó, jellemző üvegházhatásúgáz-kibocsátás mértékét meghatározó horvát jelentésnek a 2009/28/EK európai parlamenti és tanácsi irányelv értelmében történő elismeréséről

22.5.2018   
            
            
               HU
            
            
               Az Európai Unió Hivatalos Lapja
            
            
               L 125/12
            
         A BIZOTTSÁG (EU) 2018/749 VÉGREHAJTÁSI HATÁROZATA
   (2018. május 18.)
   a többek között a mezőgazdasági nyersanyagok termesztéséből származó, jellemző üvegházhatásúgáz-kibocsátás mértékét meghatározó horvát jelentésnek a 2009/28/EK európai parlamenti és tanácsi irányelv értelmében történő elismeréséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvre (1) és különösen annak 19. cikke (4) bekezdésére,
   mivel:
   
               (1)
            
            
               2016. április 1-jén Horvátország jelentést nyújtott be, amelyben ismertette a repcemag termesztéséből származó üvegházhatásúgáz-kibocsátásra vonatkozó számítások eredményét. A számítások a NUTS 2 szintű, Horvátország szárazföldi része alkotta régióra készültek, mivel itt folyik repcemagtermesztés.
            
         
               (2)
            
            
               A Horvátország által benyújtott jelentés tanulmányozása után a Bizottság úgy véli, hogy a jelentés megfelel a 2009/28/EK irányelvben megállapított feltételeknek, amelyek értelmében az uniós tagállamok használhatnak az alapértelmezett értékek kiszámításához figyelembe vett földrajzi területeknél kisebb területekre jellemző értékeket: az említett jelentésben szereplő adatok a mezőgazdasági nyersanyagok (repcemag) termesztéséből származó kibocsátásra vonatkoznak; a repcemag termesztéséből származó, jellemző üvegházhatásúgáz-kibocsátás várhatóan alacsonyabb lesz az alapértelmezett értékek kiszámításánál feltételezett kibocsátásoknál, vagy megegyezik azokkal; az üvegházhatásúgáz-kibocsátás e jellemző mértékei most bejelentésre kerültek a Bizottság részére.
            
         
               (3)
            
            
               Az e határozatban előírt intézkedések összhangban vannak a bioüzemanyagok és a folyékony bio-energiahordozók fenntarthatóságával foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság úgy véli, hogy a Horvátország által elismerés céljából 2016. április 1-jén benyújtott jelentés a 2009/28/EK irányelv 17. cikkének (2) bekezdése alkalmazásában pontos adatokat tartalmaz a Horvátország szárazföldi része alkotta NUTS 2 szintű régióban folytatott repcemag-termesztésből származó üvegházhatásúgáz-kibocsátás méréséhez. A jelentésben szereplő adatok összefoglalóját a melléklet tartalmazza.
   2. cikk
   Ez a határozat öt évig érvényes. Amennyiben a Bizottsághoz elismerés céljából 2016. április 1-jén benyújtott jelentés tartalma vagy körülményei oly módon változnak, amely befolyásolhatja az 1. cikk szerinti elismeréshez szükséges feltételeket, a szóban forgó változásokról haladéktalanul tájékoztatni kell a Bizottságot. A Bizottság értékeli a bejelentett változásokat annak megállapítása céljából, hogy a jelentés még mindig pontos adatokkal szolgál-e.
   3. cikk
   A Bizottság hatályon kívül helyezheti e határozatot, ha egyértelmű bizonyítást nyer, hogy a jelentésben szereplő adatok már nem pontosak a Horvátországban előállított repcemag termesztéséből származó üvegházhatásúgáz-kibocsátás méréséhez.
   4. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2018. május 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 16. o.
   
   
      MELLÉKLET
      A horvátországi repcemagtermesztésből származó, jellemző üvegházhatásúgáz-kibocsátás:
      
                  Inputok
               
               
                  ÜHG-kibocsátás
                  kg CO2
                     egyenérték/ha
               
               
                  ÜHG-kibocsátás
                  kg CO2
                     egyenérték/trepcemag
                  
               
               
                  ÜHG-kibocsátás
                  kg CO2
                     egyenérték/MJFAME
                  
               
            
                  Nitrogéntartalmú műtrágya
               
               
                  245,7
               
               
                  87,75
               
               
                  3,702
               
            
                  P2O5- tartalmú műtrágya
               
               
                  25,28
               
               
                  9,028
               
               
                  0,381
               
            
                  K2O- tartalmú műtrágya
               
               
                  46,08
               
               
                  16,45
               
               
                  0,694
               
            
                  Mag
               
               
                  2,2
               
               
                  0,785
               
               
                  0,033
               
            
                  Növényvédő szerek
               
               
                  13,5
               
               
                  4,82
               
               
                  0,203
               
            
                  Dízelolaj
               
               
                  219,5
               
               
                  78,39
               
               
                  3,307
               
            
                  A földterület N2O-kibocsátása
               
               
                  787,4
               
               
                  281,21
               
               
                  11,86
               
            
                  ÖSSZESEN
               
               
                  1 339,66 
               
               
                  478,45
               
               
                  20,18